### Beslutninger

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 17. december 2025 har vedtaget Magistratens foranstående indstilling af 2. december 2025.

###

.

### Resume

Byrådet vedtog den 26. august 2020 en bred skitseplan for et mere sammenhængende Tilst. Planen indeholder en række tværmagistratslige initiativer og projekter, der adresserer de udfordringer og potentialer, som borgere og interessenter har fremhævet ved området. Det handler blandt andet om at skabe nye mødesteder, styrke trygheden og fremme både den fysiske og sociale sammenhængskraft. Der er allerede gennemført og igangsat en række tiltag i bydelen.

Visionen for Tilst er, at bydelen skal være mere åben, sammenhængende og tryg. [adresse] og området ved biblioteket og TST Aktiv Center skal være bydelens hjerte og det naturlige omdrejningspunkt for hverdagslivet.

Med indstillingen anmodes om anlægsbevilling til realisering af initiativer, der skal forbedre de grønne områder, skabe nye trygge mødesteder samt styrke områdets idrætsfaciliteter og fritidsaktiviteter. Initiativerne er udviklet i samarbejde med lokale foreninger og aktører.

### Beslutningspunkter

Det indstilles

At 1) der gives anlægsbevilling og rådighedsbeløb på 5,7 mio. kr. fordelt med 2,3 mio. kr. i 2025 og 3,4 mio. kr. i 2026 til forbedring af grønne områder, mødesteder og idrætsfaciliteter i Tilst.

At 2) anlægsbevillingen finansieres med 2,3 mio. kr. fra anlægsreserven afsat til Udviklingsplan for Tilst og [adresse] samt med 3,4 mio. kr. fra Pulje til indsatser i risikoområder.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 02-12-2025

Noah Dam: 4

Fremsendes til [adresse] med bemærkning, at Magistraten i mødet den 2. december 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Kultur og Borgerservices indstilling af 14. november 2025.

Rådmand Nikolai Lauritsen var forhindret i at deltage i sagens behandling.